
του 2ου και 133ου Νηπιαγωγείου Αθήνας, Ν. Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Τροποποίηση και συμπλήρωση του από 7.1,1991 (Δ’ 45) Π. Δ/τος 
«Έγκριση μεταφοράς συντελεστή δόμησης διατηρητέου ακινήτου 
που βρίσκεται εντός του ρυμοτομικού σχεδίου Αθηνών και ταυτό¬ 
χρονης πραγματοποίησης αυτής». 2 

Συμπλήρωση του από 29.9.1986 Π. Δ/τος «Έγκριση πολεοδομι- 
κής μελέτης της πολεοδομικής ενότητας Αεροδρομίου του Δήμου 

ΑΠΟΦΑΣΕΙΣ 


Χαρακτηρισμός ως διατηρητέου ενός συγκροτήματος Πύργου στην 


περιοχή Μαυροβούνι (Ν. Λακωνίας) και καθορισμός ειδικών 

όρων και περιορισμών δόμησης αυτού. Λ 

Τροποποίηση της 9164/ΕΠΑ 1318/19.9.86 απόφασης Νομάρχη 
Εύβοιας για τον καθορισμό ορίων και όρων και περιορισμών δό¬ 
μησης και κατηγοριοποίησης του οικισμού «Ν. ΛΑΜΨΑΚΟΣ» 
της Κοινότητας Ν. Λαμψάκου του Ν. Εύβοιας. ·..... 5 


Αναγνώριση της ιδιωτικής παρόδου Γ’ στην οδό Ανδρονίκου ότι 
υπάρχει πριν από το έτος 1923, στην Κομοτηνή Ν. Ροδόπης. . . 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1114006/8308/0010 (1) 

Αναγκαστική απαλλοτρίωση έκτασης για την ανέγερση διδακτηρίου του 
2ου και 133ου Νηπιαγωγείου Αθήνας, Ν. Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «Περί Οργανι¬ 
σμού Σχολικών Κτιρίων», σε συνδυασμό με τις διατάξεις του Ν. 513/ 
1976. 

3. Το απόσπασμα πρακτικού από τη συνεδρίαση με αριθ. 1760/ 
3.10.1991 του Διοικητικού Συμβουλίου του Οργανισμού Σχολικών 
Κτιρίων. 


4. Το από 21.11.1990 πρακτικό καταλληλότητας της απαλλο- 
τριούμενης έκτασης που καταρτίστηκε από την κατά Νόμο Επιτροπή, 
αποφασίζουμε: 

Κηρύσσουμε την (αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου των 2ου και 
133ου Νηπιαγωγείων Αθηνών έκτασης εμβαδού 1.138 μ2 που βρί¬ 
σκεται στην περιοχή του Δήμου Αθηναίων Νομού Αττικής επί των οδών 
Ίστρου και Χαλκοματάδων (Ο.Τ. 73α) και εικονίζεται με κλίμακα 
1:200 και με στοιχεία Α-Β-Γ-Δ-Ε-Ζ-Η-Α στο από Σεπτεμβρίου 1991 
και με αριθμό 167 κτηματολογικό διάγραμμα - πίνακα, τα οποία έχει 
συντάξει η τοπογράφος - μηχανικός Μαμμά Αμέρισσα και έχει θεωρήσει 
για τη Διεύθυνση Γηπέδων του Οργανιαμού Σχολικών Κτιρίων ο τοπο¬ 
γράφος - μηχανικός Γεώργιος Μορφόπουλος. 

Στην έκταση που απαλλοτριώνεται προβάλει δικαιώματα κυριότητας 
ο Χαράλαμπος Παπαδημητρίου. 

Η απαλλοτρίωση κηρύσσεται υπέρ και με δαπάνη του Οργανιαμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

I. ΠΑΛΑΙΟΚΡΑΣΣΑΣ Γ. ΣΟΥΦΛΙ ΑΣ 

—:—♦- ■ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση και συμπλήρωση του από 7.1.1991 (Δ' 45) Π. Δ/τος 

«Έγκριση μεταφοράς συντελεστή δόμησης διατηρητέου ακινήτου 

που βρίσκεται εντός του ρυμοτομικού σχεδίου Αθηνών και ταυτόχρο¬ 
νης πραγματοποίησης αυτής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: * 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις του άρθρου 23 (εδ. ιδ') παρ. 1 του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την 4070/1990 πράξη συναίνεσης, ενώπιον της Συμβολαιογρά¬ 
φου Πειραιά Βασιλικής Σπηλιώτη - Χριστοδούλου, των Κωνσταντίνου 
Κάσσιου - Μήτρου, Ηλέκτρας Μήτρου και Δημητρίου Τσαπαρδώνη, 

αποκλειστικών κυρίων του παρακάτω περιγραφομένου ακινήτου. 

6. Την από 4.4.1989 (αριθ. πρωτ. 19106/1989) αίτηση του Κων¬ 
σταντίνου Κάσσιου - Μήτρου. 

7. Την 243/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Τις 40568/27.7.1990 και 34628/15.10.1991 αποφάσεις του 
Υπουργού Περιβάλλοντος, Χωροταξίας και Δημοσίων Έργων, για προ¬ 
έγκριση της σχετικής τεχνικής μελέτης. 

9. Την κατόπιν αυτοψίας του υπαλλήλου Β. Αναγνωστόπουλου επι¬ 
βεβαίωση των εμπλεκόμενων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου, που βρίσκεται εντός του ρυ¬ 
μοτομικού σχεδίου Αθηνών και ειδικότερα επί των οδών Αθηνάς αριθ. 8 
και Αγίας Ειρήνης, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Το από 7.1.1991 (Δ' 45) Π. Δ/γμα «Έγκριση μεταφοράς συντελε¬ 
στή δόμησης διατηρητέου ακινήτου, που βρίσκεται εντός του ρυμοτομι¬ 
κού σχεδίου Αθηνών και ταυτόχρονης πραγματοποίησης αυτής», τρο¬ 
ποποιείται και συμπληρώνεται όπως στις επόμενες παραγράφους: 

1. Η παράγραφος 2 του άρθρου 1 αντικαθίσταται ως εξής: 

«Τα ειδικότερα στοιχεία τα βαρυνομένου ακινήτου και της μετάφοράς 
συντελεστή δόμησης είναι τα εξής: 

α. Εμβαδόν ακινήτου: 195,88 τ.μ. 

β. Ποσοστό κάλυψης: 100% στο ισόγειο και 80% στους ορόφους. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,369. · 

δ. Δομήσιμες επιφάνειες που αντιστοιχούν σ’ αυτό: 855,80 τ.μ. 
(195,88 τ.μ. X 4,369 τ.μ. 

ε. Δομημένες επιφάνειες: 465,12 τ.μ. (195,88 τ.μ. στο ισόγειο και 
269,24 τ.μ. στους ορόφους). 

στ. Μεταφερόμενες δομήσιμες επιφάνειες: 390,68 τ.μ. (855,80 τ.μ. 
- 465,12 τ.μ.) από ορόφους». 

2. Μετά το άρθρο 2 προστίθεται νέο άρθρο 3, όπως παρακάτω, και 
το επόμενο άρθρο αριθμείται σε 4: 

«Άρθρο 3. 

Εγκρίνεται η χορήγηση τίτλου δικαιώματος μεταφοράς συντελεστή 
δόμησης στο όνομα Κωνσταντίνου Κάσσιου - Μήτρου, Ηλέκτρας Μή¬ 
τρου και Δημητρίου Τσαπαρδώνη, για το υπολειπόμενο και μη χρησιμο- 
ποιηθέν εμβαδόν 229,11 τ.μ. (390,68 τ.μ. - 161,57 τ.μ.) από ορό¬ 
φους». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


Συμπλήρωση του από 29.9.1986 Π. Δ/τος «Έγκριση πολεοδομικής 
μελέτης της πολεοδομικής ενότητας Αεροδρομίου του Δήμου Ελευ¬ 
σίνας (Ν. Αττικής)» (Δ' 1165). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 43 (παρ. 3) του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη κ.λ.π.» (Α' 33) 
όπως αντικαταστάθηκε με το άρθρο 8 (παρ. 18) του ν. 1512/1985 
«Τροποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων του Ταμείου Νομικών» (Α' 4). 

2. Τις διατάξεις του άρθρου 23 (παρ. 1)τουΝ. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

3. Την 47/1990 γνωμοδότηση του δημοτικού συμβουλίου Ελευσί¬ 
νας. 

4. Την 13/πρακτ. 19/1990 γνωμοδότηση του Συμβουλίου Χωρο¬ 


ταξίας, Οικισμού και Περιβάλλοντος Δυτικής Αττικής. 

5. Την 609/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας, και Δημοσίων 
Έργων, αποφασίζουμε: 

Άρθρο 1 

Μετά το άρθρο 1 του από 29.9.1986 Π. Δ/τος (Δ’ 1165) προστίθε¬ 
ται άρθρο 2 ως κατωτέρω και τα επόμενα άρθρα αριθμούνται (αντί¬ 
στοιχα 3, 4, 5 και 6. 

«Άρθρο 2 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος υπάγεται στην εισφορά σε γη των παραγράφων 4 και 
επόμενες του άρθρου 8 του ν. 1337/1983». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

- ♦- 

ΑΠΟΦΑΣΕΙΣ 

Αριθ. 4256/589 (4) 

Χαρακτηρισμός ως διατηρητέου ενός συγκροτήματος Πύργου στην πε¬ 
ριοχή Μαυροβούνι (Ν. Λακωνίας) και καθορισμός ειδικών όρων και 

περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Την από 30.8.1991 αιτιολογική έκθεση της δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Την από 10.9.1991 σύμφωνη γνώμη του ενδιαφερομένου Νικο¬ 
λάου Σταρογιάννη, αποφασίζουμε: 

1. Χαρακτηρίζεται ως διατηρητέο το συγκρότημα Πύργου, που βρί¬ 
σκεται στην περιοχή «Μαυροβούνι» (Ν. Λακωνίας), φερόμενο ως ιδιο¬ 
κτησία του Νικολάου Σταρογιάννη, όπως αυτό φαίνεται σημειωμένο με 
μαύρη διαγράμμιση στο σχετικό πρωτότυπο διάγραμμα σε κλίμακα 
1:1000. που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 4256/1992 πράξη του και που αντίτυπό του 
σε φωτοσμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό συγκρότημα καθώς και τα 
σχοιχεία του περιβάλλοντος χώρου (μάντρες, κρήνη, αυλόθυρα κλπ) και 
οι εναρμονιζόμενες με το αρχικό συγκρότημα μεταγενέστερες προσθή¬ 
κες, όχι όμως και τα υπάρχοντα προσκτίσματα, που αλλοιώνουν το αρ¬ 
χικό συγκρότημα. Ο καθορισμός των προσκτισμάτων, που «αλλοιώνουν 
το αρχικό συγκρότημα πραγματοποιείται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ). 

3. Στο διατηρητέο συγκρότημα απαγορεύεται κάθε αφαίρεση, αλλοί¬ 
ωση ή καταστροφή τόσο των επί μέρους αρχιτεκτονικών ή καλλιτεχνι¬ 
κών διακοσμητικών στοιχείων του, όσο και των κτιρίων συνολικά, 
εκτός των προσκτισμάτων ή των στοιχείων των κτιρίων για τα οποία η 
Επιτροπή Πολεοδομικού και Αρχιτεκτονικού Ελέγχου έχει γνωμοδοτή- 
σει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του διατηρητέου συ- 
γκροτήματος, εφόσον δεν (αλλοιώνεται ο γενικός αρχιτεκτονικός χαρα- 
κτήρας του συγκροτήματος και δεν θίγονται τα διατηρητέα στοιχεία 
του. 

5. Αίτηση για προσθήκη στο διατηρητέο συγκρότημα αποστέλλεται 
από την Πολεοδομική Υπηρεσία στην αρμόδια υπηρεσία του Υπουρ- 

# 

γείου Περιβάλλοντος, Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/1985 «ΓΟΚ», εφόσον δεν παραβλάπτεται το διατηρητέο συ¬ 
γκρότημα και ο χώρος που το περιβάλλει. 

6. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο διατηρητέο συγκρότημα. Επιτρέπονται μόνο οι επιγραφές πε¬ 
ριορισμένων διαστάσεων που πληροφορούν για τυχόν χρήση των χώρων 
του κτιρίου. 

7. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στο χώρο που τα περιβάλλει καθώς και για την 


τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1992 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 1.346 (5) 

Τροποποίηση της 9164/ΕΠΑ 1318/19.9.86 απόφασης Νομάρχη 

Εύβοιας για τον καθορισμό ορίων και όρων και περιορισμών δόμη¬ 
σης και κατηγοριοποίησης του οικισμού «Ν. ΛΑΜΨΑΚΟΣ» της Κοι¬ 
νότητας Ν. Λαμψάκου του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«τρόπος καθορισμού ορίων οικισμού της Χώρας, κατηγορίες αυτών και 
καθορισμός όρων και περιορισμών δόμησης», όπως τροποποιήθηκε και 
συμπληρώθηκε με το από 14.2.87 Π.Δ. (Φ.Ε.Κ. 133Δ’/23.2.87) και 
με το από 25.4.89 Π.Δ. (Φ.Ε.Κ. 293Δ’/16.5.89). 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Τις με αριθ. α) 44/6.8.86 και β) 45/21.8.86 αποφάσεις του 
Κοινοτικού Συμβουλίου Ν. Λαμψάκου. 

6. Την με αριθ. πρωτ. 8494/ΕΠΑ 1220/27.8.86 εισήγηση Τ.Π. 
& Π.Ε. προς το ΣΧΟΠ Ν. Εύβοιας. 

7. Την 1η γνωμοδότηση του 35ου/86 πρακτικού του ΣΧΟΠ - Ν. 
Εύβοιας. 

8. Το με αριθ. Ζ/2738/25.8.86 έγγραφο Δασαρχείου Χαλκί¬ 
δας. 

9. Την 67/30.8.1991 απόφαση του Κοινοτικού Συμβουλίου Ν. 
Λαμψάκου. 

10. Το με αριθ. Ζ/3492/13.12.91 έγγραφο Δασαρχείου Χαλκίδας. 

11. Την με αριθ. πρωτ. 10001/9.1.92 εισήγηση Τ.Π. & Π.Ε. προς 
το ΣΧΟΠ Ν. Εύβοιας. 


12. Την 3η γνωμοδότηση του 1ου/92 πρακτικού του ΣΧΟΠ Ν. Εύ¬ 
βοιας. 

13. Την με αριθ. πρωτ. 534/30.1.92 εισήγηση Τ.Π. & Π.Ε. προς 
το ΣΧΟΠ Ν. Εύβοιας. 

14. Την 1η γνωμοδότηση του 4ου/92 πρακτικού του ΣΧΟΠ Ν. Εύ¬ 
βοιας, αποφασίζουμε: 

Τροποποιούμε μερικώς την 9164/ΕΠΑ 1318/19.9.86 απόφαση 
Νομάρχη Εύβοιας όπως παρακάτω: 

Στη σελ. 2 περίπτωση (α) της παραγρ. II αντικαθίσταται ως εξής: 

α) Ν. ΛΑΜΨΑΚΟΣ: Τμήμα Α’ (1,2,3,4, 14,13,12,11, 
15,16,17,18, 19,20,9, 8,7,6,1). 

Τμήμα Β’ (21,22,23,24,25,26,27,28,29,21) 

Τμήμα Γ (30,31,32,33,34,35,36,30). 
όπως αυτά φαίνονται στον συνοδευτικό της παρούσης χάρτη σε κλίμακα 
1:5000 που έχει θεωρηθεί από τον Προϊστάμενο Τ.Π. & Π.Ε. και που 
αποτελεί αναπόσπαστο μέρος της απόφασης αυτής. 

Η τοποθέτηση των κτισμάτων (γραμμή δόμησης) για τα οικόπεδα 
που βρίσκονται μέσα στο όριο του τμήματος Β' και που έχουν πρόσωπο 
εκατέρωθεν μόνο επί του παρακαμπτήριου της Ν. Λαμψάκου δρόμου 
(νέου), να γίνεται σε βάθος τριάντα (30) μέτρων από τον άξονά του. 

Και στη σελ. 2 της παραγρ. III Α’ Γενικοί όροι δόμησης, προστίθεται 
η περίπτωση (1ε) ως εξής: 

ε) Για τα τμήματα Β' και Γ' του οικισμού Ν. Λαμψάκου, όριο αρτιό¬ 
τητας (κατάτμηση) πεντακόσια (500) τ.μ. 

Η παρούσα απόφαση να δημοσιευθεί στην Εφημερίδα της Κυβερνήσεως και 
να ισχύει από τη δημοίώυση. 

Το διάγραμμα που συνοδεύει την οιπόφαση (χάρτης Π-1.1. σε κλ. 1:5000) 
θα βρίσκεται αναρτημένο για δεκαπέντε ημέρες στα Γραφεία του Τ.Π. & Π.Ε. 
Νομού Εύβοιας (Τομέας ΕΠΑ) αμέσως μετά τη δημοσίευση της παρούσης στο 
Φ.Ε.Κ. 

Χαλκίδα, 17 Φεβρουάριου 1992 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 

ΝΟΜΑΡΧΙΑ ΕΥΒΟΙΑΣ , 

I ΤΜΗΜΑ ΠΟΛΕΟΔΟΜΙΑΣ Δ ΠΟΛΕΟΔ ΕΦΑΡΜΟΙΟΝ I 
Γυ7θβοό«ι τη» βνύφαοη «. Νομάρχη τ ,β I 


Ι ΛριβρΑ; οο έφ α οι 

ΗριρομητΙα ; _ 

υπυϋ£ΐΗλΗ ΟίκΐΣί^β^Κ’ 



Συτταί,η 


Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 

Αριθ. Πρωτ. ΤΠΠΕ 5113/1991 ' (6) 

Αναγνώριση της ιδιωτικής παρόδου Γ’ στην οδό Ανδρονίκου ότι υπάρχει 
πριν από το έτος 1923, στην Κομοτηνή Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν. Δ/τος «περί 
σχεδίων πόλεων, κωμών και συνοικισμών του Κράτους και ανεγέραεως 
αυτών». 

β) Του Ν. 3200/55 «περί Διοικητικής Αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β. Δ/τα. 

2. Την από 5.12.91 αίτηση του Σγούρα Δημητρίου με την οποία 
ζητά την έκδοση αποφάσεως για την πάροδο Γ στην οδό Ανδρονίκου 
που έχει σχηματισθεί πριν από το έτος 1923. 

3. Τους ακόλουθους τίτλους ιδιοκτησίας, στους οποίους αναφέρεται η 
υπόψη πάροδος: 

α) Το με αρ. 15964/16.12.66 συμβ. του Συμβ/φου Κομοτηνής Νι¬ 
κολάου Ζαφειριού Παπανικολάου. 


β) Το με αρ. 2348/20.7.78 συμβ. του Συμβ/φου Κομοτηνής Ιωάν- 
νου Γεωργίου Βλαμίδη. 

4. Τη 16457/6.11.91 βεβαίωση του Δήμου (της Κοινότητας), ότι 
η πάροδος αυτή προϋπήρχε του έτους 1923. 

5. Το από 6.11.91 τοπογραφικό διάγραμμα. 

6. Τη 19/175/1991 πράξη του Συμβουλίου Χωροταξίας. Οικισμού 
και Περιβάλλοντος, αποφασίζουμε: 

Αναγνωρίζουμε ότι η πάροδος Γ της οδού Ανδρονίκου έχει σχηματι- 
αθεί με ιδιωτική πρωτοβουλία, προϋπήρχε του από 17.7.1923 Ν. Δ/ 
τος, μετά την ισχύ του οποίου δεν έγινε καμιά αύξηση του αρχικού κοι¬ 
νόχρηστου χώρου.' 

Η ανωτέρω πάροδος βρίσκεται μέσα στο εγγκεκριμένο σχέδιο Κομο¬ 
τηνής στο Ο.Τ. 239 είναι σχεδόν κάθετη στην οδό Ανδρονίκου, όπως 
αυτό φαίνεται στο από 6.11.91 τοπογραφικό διάγραμμα του Πολιτ. 
Μηχ/κού Βασλείου Κατσάνου έχει στοιχεία ΒΤΥΤΣΡΠΟΞΝΜΚΙ- 
Θ ΑΒ. Το προαναφερθέν τοπογραφικό διάγραμμα έχει θεωρηθεί από την 
Προϊσταμένη του Τ.Π. και Π.Ε. Ν. Ροδόπης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 14 Φεβρουάριου 1992 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

